system
Răspunde în limba română, în stilul Wikipedia, cat mai corect gramatical.
user
Ai detalii despre Comuna Adâncata, Ialomița?
assistant
Adâncata este o comună în județul Ialomița, Muntenia, România, formată din satele Adâncata (reședința) și Patru Frați.

Așezare 
Comuna se află în extremitatea nord-vestică a județului, la limita cu județul Prahova, pe malul stâng al Prahovei, la vărsarea Cricovului Sărat în ea și la vărsarea ei în Ialomița. Ea este străbătută de șoseaua județeană DJ201A, care pleacă din DN2 lângă Coșereni și duce către DN1D la Cioranii de Jos. Pe teritoriul comunei, din această șosea se ramifică un alt drum județean, DJ101B care duce către comunele din nordul județului Ilfov, și de acolo prin sudul județului Prahova către Ploiești.

Demografie 

Conform recensământului efectuat în 2021, populația comunei Adâncata se ridică la 2.398 de locuitori, în scădere față de recensământul anterior din 2011, când fuseseră înregistrați 2.723 de locuitori. Majoritatea locuitorilor sunt români (95,95%), iar pentru 4,05% nu se cunoaște apartenența etnică. Din punct de vedere confesional, majoritatea locuitorilor sunt ortodocși (95,58%), iar pentru 4,17% nu se cunoaște apartenența confesională.

Politică și administrație 
Comuna Adâncata este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, comuna Adâncata făcea parte din plasa Câmpul a județului Prahova și era formată doar din satul de reședință, cu 1575 de locuitori ce trăiau în 250 de case și un bordei. Comuna avea o biserică și o școală înființată în 1872 și la care învățau 80 de elevi (dintre care, 4 fete). Satul Patru Frați făcea pe atunci parte din comuna Moldoveni din plasa Câmpul a județului Ialomița; și satul Patru Frați avea o biserică și o școală mixtă cu 42 de elevi.

În 1925, situația se păstra, comuna făcând parte din plasa Drăgănești a aceluiași județ Prahova și având 1815 locuitori.

În 1950, comuna Adâncata a trecut în administrarea raionului Urziceni din regiunea București. În 1968, județele au fost reînființate, dar comunele Adâncata și Moldoveni au fost ambele arondate județului Ilfov. Comuna Moldoveni s-a desființat, satul Patru Frați trecând la comuna Adâncata. În 1981, a avut loc o reorganizare administrativă a regiunii, și comuna Adâncata a fost transferată județului Ialomița, din care face parte și astăzi.

Note

Vezi și 
 Câmpia Gherghiței (arie de protecție specială avifaunistică inclusă în rețeaua europeană Natura 2000 în România).

Adâncata